Republika sa Bohol

Ang Republika sa Bohol usa ka kagamhanan nga giingong nagdumala sa isla sa Bohol gikan sa Hunyo 11, 1899 hangtod Disyembre 23, 1901.

Mga nag-unang hitabo

Pederal nga Kagamhanan sa Kabisay-an
Sa Disyembre 20, 1898, usa ka piniliay sa Tagbilaran ang gipahigayon ubos sa pagdumala ni Lt. Hen. Emilio Verdeflor sa Sugbo. Ang maong kagamhanan sakop sa Gobierno de Canton de Visayas kun Pederal nga Kagamhanan sa Kabisay-an. Pagka-Disyembre 25, 1898, ang mga piniling opisyal mihupot sa renda sa pangagamhanan.

Pipila ka mga Boholano misulat kang Pamuno-nasod Emilio Aguinaldo aron ipakawalay bali ang nahitabong piniliay. Sa Enero 8, 1899, miisyu og dekrito si Aguinaldo ug kini nadawat sa kataposang semana sa maong bulan, kanus-a ang mga Presidente Munisipal sa Bohol mipili og bag-ong mga opisyal. Ang mga napili mao kining mosunod:

 Gobernador: Bernabe Reyes
 Bise-Gobernador: Salustino Borja
 Tigsugyot sa Pinansiyal nga mga Butang: Rafael Reyes
 Tigsugyot alang sa Hustiya: Eduardo Calceta
 Tigsugyot kabahin sa Polisya: Macario Sarmiento
 Heneral sa Armadong Kusog sa Bohol: Braulio Flores

Pagkabungkag sa pederal nga kagamhanan
Sa Pebrero 11, 1899, gisulong sa mga Amerikano ang ulong-buhatan sa Pederal nga Kagamhanan sa Kabisay-an didto sa Santa Barbara, Iloilo. Niining puntoha ang mga Boholano midesisyon nga maghimog ilang kaugalingong republika.

Pag-umol sa republika

Pagpatay kang Bag. Flores
Ang unang giplano sa mga opisyal sa kagamhanan sa Bohol mao ang pagpatawag og usa ka kombensiyon alang sa pagsulat og usa ka batakang-balaod. Mitumaw ang pag-ilogay sa gahom tali ni Reyes ug Flores. Gisugo ni Reyes ang Sugboanong si Pedro Samson aron pagpatay kang Flores. Sa Mayo 20 sa maong tuig, gipatay si Bag. Flores ug ang duha niya ka anak sa Kapitolyo sa Lalawigan.

Ang kombensiyon konstitusyonal
Sa Hunyo 11 sa mao gihapong tuig, gisugdan ang kombensiyon konstitusyonal. Giaprobahan kini sa mao ra gihapong mga tawo nga nag-guba niini ug misunod ang eleksiyon diin si Reyes ang migawas nga mananaog. Walay nahitabong plebisito kabahin sa maong batakang-balaod.

Pag-amin ni Bag. Samson
Si Pedro Samson nahimong baganbagani sa maong kagamhanan. Siya mitahan lamang sa mga Amerikanhon nianang Disyembre 23, 1901.

Mga reperensiya
 Republic of Bohol Constitutional Convention and the Killing of Gen. Braulio Flores 

Kasaysayan sa Pilipinas
Bohol
Mga kanhing nasod